ปกติค่อนข้างจะอคติกับร้านอาหารแฟรนไชน์ตามท้องถนนนิดนึงนะค่ะ 
เพราะรู้สึกว่ามันไม่ได้อารมณ์ อารมณ์แบบ...ก็แค่แฟรนไชน์ ไม่ได้ใช้ฝีมือ อะไรประมาณนี้
แต่พอเจอร้านนี้ต้องยอมเลยค่ะ
จำได้ว่าตอนสเต็กลุงหนวดออกมาใหม่ๆเมื่อหลายปีก่อน เคยกินก็รู้สึกงั้นๆ สเต็กบางๆตามราคา
แต่พอมาเจอสาขานี้ ที่ถนนโชคชัย4 ต้องบอกว่ายอมเลย
คือเริ่มตั้งแต่เจ้าของร้านที่พูดจาดี ขายตั้งแต่คนยังไม่เยอะ จนเยอะ  และเยอะคงที่
ของเค้าดีจริงค่ะ!!!
เพราะถ้าคิดว่าสเต็กถูกๆเนื้อจบต้องถูกตบให้บาง ก็คงไม่ต้องมารีวิวกันให้เสียเวลา
เพราะของเค้า "หนาจริง"
โดยเฉพาะ "สเต็กหมู"  เนื้อหมูนุ่ม ชิ้นใหญ่ 1 พอดีสำหรับ1คนอิ่ม เครื่องเคียงคือ เฟรนไฟร์น-ให้เยอะ ผักสลัด-กำลังดี ขนมปัง-ครึ่งแผ่นทาเนยหอมๆ ไม่น่าเชื่อ 50บาท มีกำไรมั้ยเนี่ย
รวมถึงสเต็กไก่ พอร์คชอป เนื้อ ปลา จัดเต็ม-แน่น-อิ่ม ทุกจาน
นอกจากนั้นก็มี "ข้าวผัดอเมริกัน" และ "สปาเกตตี้" ก็ราคาย่อมเยาวคุ้มเช่นกัน
แต่ขอบอกหน่อยว่า รสชาติ สำหรับข้าวผัดและสปาเกตตี้ ไม่คงที่นะค่ะ บางวันถูกปาก บางวันรู้สึกแบบ...เฮ้ย ไม่อร่อยอ่ะ...คืออันนี้ไม่รู้ว่ามันมีสูตรแน่นอนรึป่าว หรืออยู่ที่คนทำ???
สาขานี้ขายเฉพาะตอนเย็น ไปจนถึงค่ำ
ต้องบอกว่า คนเต็มทุกวัน บางวันไปช่วงพีคๆก็ต้องรอคิว
บางทีทำไม่ทัน เวลาเสิร์ฟสเต็ก เครื่องเคียงมักไม่ครบ พนักงานก็จะบอก แล้ว คีบมาเติมให้ทีหลัง ซึ่งอาจทำให้เสียอารมณ์ไปบ้าง(ถ้าไม่ได้ให้ทวงด้วยนะค่ะ)
ไม่รู้ว่าสาขาอื่นจะขายดีแบบนี้มั้ย 
แต่รับรองว่าสาขานี้ "อร่อย" โดนใจคนทุกเพศทุกวัย ทุกชนชั้นย่านโชคชัย4 ตั้งแต่หนุ่มสาวขาแว็นซ์ เวสป้า ฮอนด้าแจ๊ส รถเบนซ์ มีหมดค่ะ
ใครไม่ได้อยู่ย่านนี้ ผ่านมาแนะนำให้มาพิสูจน์ด้วยตัวคุณเองเลยค่ะ